CELEX: 62016TN0787
Language: sl
Date: 2016-11-11 00:00:00
Title: Zadeva T-787/16: Tožba, vložena 11. novembra 2016 – QD/EUIPO

23.1.2017   
            
            
               SL
            
            
               Uradni list Evropske unije
            
            
               C 22/40
            
         Tožba, vložena 11. novembra 2016 – QD/EUIPO
   (Zadeva T-787/16)
   (2017/C 022/55)
   Jezik postopka: angleščina
   
      Stranki
   
   
      Tožeča stranka: QD (Alicante, Španija) (zastopnik: H. Tettenborn, odvetnik)
   
      Tožena stranka: Urad Evropske unije za intelektualno lastnino (EUIPO)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razveljavi odločbo EUIPO z dne 4. marca 2016, da ne bo sprejel končne odločbe glede prošnje tožeče stranke z dne 19. januarja 2016 za drugo podaljšanje njene pogodbe, sklenjene na podlagi člena 2(f) Pogojev za zaposlitev drugih uslužbencev Evropske unije, in prilagodil navedene končne odločbe, ki jo je oblikovala tožeča stranka 19. januarja 2016 za drugo podaljšanje njene pogodbe, sklenjene na podlagi člena 2(f) Pogojev za zaposlitev drugih uslužbencev Evropske unije, za „posebni postopek“ v prihodnosti; in
            
         
               —
            
            
               EUIPO naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog se nanaša na to, da je EUIPO kršil upoštevne določbe Kadrovskih predpisov za uslužbence Evropske unije (v nadaljevanju: Kadrovski predpisi) in Pogojev za zaposlitev drugih uslužbencev Evropske unije, in sicer člen 90(1) Kadrovskih predpisov (v povezavi s členom 46 Pogojev za zaposlitev drugih uslužbencev), prilogo III h Kadrovskim predpisom, člene 2, 8 in 53 Pogojev za zaposlitev drugih uslužbencev in člen 110 Kadrovskih predpisov.
            
         
               2.
            
            
               Drugi tožbeni razlog se nanaša na to, da je EUIPO zlorabil zaupanje.
            
         
               3.
            
            
               Tretji tožbeni razlog se nanaša na to, da je EUIPO kršil načelo dobrega upravljanja (člen 41, od (1) do (3), Listine Evropske unije o temeljnih pravicah).
            
         
               4.
            
            
               Četrti tožbeni razlog se nanaša na to, da je EUIPO zlorabil pooblastila.